C.S.I.: Kriminálka Miami

C.S.I.: Kriminálka Miami (orig. CSI: Miami) je americký kriminálny televízny seriál stanice CBS, ktorý mal premiéru 23. septembra 2002. Ide o spin-off alebo pokračovanie seriálu C.S.I.: Kriminálka Las Vegas. Seriál sleduje vyšetrovanie tímu policajného zboru z Miami, forenzných vedcov, ktorí odhaľujú okolnosti pozadia zvláštnych a neobvyklých úmrtí a spáchaných zločinov. C.S.I.: Kriminálka Miami je produkovaná v spolupráci s kanadskou mediálnou spoločnosťou Alliance Atlantis. Po desiatich sériach bola 8. apríla 2012 odvysielaná posledná epizóda seriálu.

 Produkcia 
 Filmovanie 
Seriál sa nakrúca hlavne v Spojených Štátoch. Hoci exteriéry sa filmujú v Severnej Floride, oblasti Miami-Dade, väčšia časť je kvôli lacnejšej produkcii a štúdiovým nákladom nakrútená v Los Angeles. Zábery na pláž a prístav sú obvykle filmované v Marina del Rey. Moderné exteriéry policajného riaditeľstva je FAA Credit union, blízko LAX. Interiéry policajného laboratória sú filmované v študiovom komplexte blízko Manhattanskej pláže.

 Hudba 
Úvodná pieseň, podobne ako pri sesterských seriáloch, je od skupiny The Who. V prípade tohto seriálu ide o pieseň „Won't Get Fooled Again“, ktorej slová zložil Pete Townsend a naspieval Roger Daltrey na ich album Who’s Next z roku 1971.

 Štáb 
Tvorcovia: Anthony E. Zuiker, Carol Mendelsohn a Ann Donahue.Výkonní producenti: Jerry Bruckheimer, Anthony E. Zuiker, Carol Mendelsohn, Ann Donahue, Jonathan Littman, Danny Cannon, Nancy Miller a Sam Strangis.

 Zápletka a štýl 
Podobne, ako originálna C.S.I.: Kriminálka Las Vegas, C.S.I.: Kriminálka Miami zobrazuje spôsob práce tímu forenzných detektívov, vedcov, ktorí slúžia v Miamskom policajnom zbore. Odohráva sa v súčasnosti v oblasti Miami-Dade, pričom zahrňuje aj ďalšie oblasti, ako Miami, Kendall, Miami Beach, Coral Gables, Opa-Locka, Key Biscayne a podobne.

Tím kriminalistov vyšetruje záhadné a neobyčajné úmrtia, aby zistili, kto koho zabil a prečo. Taktiež riešia iné vážne zločiny, napríklad znásilnenia. Seriál sa často sústredí na jeden prípad v každej epizóde, na rozdiel od zvyšných dvoch sesterských seriálov, v ktorých sa rozoberajú po dva prípady v jednej epizóde. Viacero postáv sa vyskytuje vo všetkých troch CSI seriáloch.

 Obsadenie 
 PostavaHerecSlovenský dabingPôsobenie v sériách Horatio Caine  David Caruso  Ján Gallovič  1. – 10.  Calleigh Duquesneová  Emily Procterová  Zuzana Vačková  1. – 10.  Eric Delko  Adam Rodriguez  Ján Tréger  1. – 10.  Ryan Wolfe  Jonathan Togo  Marek Fašiang (novšie série) / Jaroslav Žvásta (staršie série)  3. – 10.   Frank Tripp  Rex Linn  Jozef Švoňavský (1. – 9. séria) / Miroslav Trnavský (10. séria)  1. – 4. vedľajšia postava, 5. – 10. hlavná postava Natalia Boa Vista  Eva LaRue  Henrieta Mičkovicová  4. vedľajšia postava, 5. – 10. hlavná postava Walter Simmons  Omar Benson Miller  Marián Labuda ml.  8. – 10. Timothy "Tim" Speedle  Rory Cochrane  Vladimír Kobielsky  1. – 3. hlavná postava, 6. vedľajšia postava Dr. Alexx Woodsová  Khandi Alexander  Helena Geregová  1. – 6. hlavná postava, 7. – 8. vedľajšia postava  Jesse Cardoza  Eddie Cibrian  Peter Sklár  8. hlavná postava, 9. vedľajšia postava Dr. Tom Loman  Christian Clemenson  Ivan Romančík (8. – 9. séria) / Marián Slovák (10. séria)  8. – 10.

 Časti 
Pozri Zoznam častí seriálu C.S.I.: Kriminálka Miami

 Referencie 

Kategória:Seriály C.S.I.
Kategória:Kriminálne televízne seriály USA
Kategória:Televízne seriály z roku 2002
Kategória:Televízne seriály CBS